**HVDSZ 2000 ………………………………………… Alapszervezet**

cím: ……………………………………………..

**blank(1).gif**

**ALAPSZERVEZETI**

**VÁLASZTÁSI SZABÁLYZAT**

Jelen Szabályzatot 201...............-n fogadta el a HVDSZ 2000 ……………………………….Alapszervezetének

**Bizalmi Testülete (vagy Szakszervezeti Bizottsága)[[1]](#footnote-1)**

# Általános rendelkezések

## Választók és választhatók

A HVDSZ 2000 ……………………… Alapszervezet tagjai mind a Választási Szabályzat szerint választásra jogosultak, azaz megválaszthatják az Alapszervezet tisztségviselőit (szakszervezeti bizalmit, helyettesét, az SZB tagjait, titkárát, elnökét, a számvizsgálót, vagy a Számvizsgáló Bizottság tagjait, és az HVDSZ 2000 Országos Értekezlet küldöttjét).

A HVDSZ 2000 tagjai választhatók a Választási Szabályzat szerinti tisztségekre, kivéve azokat, akik ún. kettős tagsággal rendelkeznek, azaz más szakszervezetnek is tagjai. [[2]](#footnote-2)

## A választások szintjei

A HVDSZ 2000 …………………Alapszervezetében (a továbbiakban: Alapszervezet) az alábbi tisztségeket választással kell betölteni:

* a bizalmi csoportokban a bizalmit
* a megválasztott bizalmiak választják meg a főbizalmiakat
* az alapszervezet vezető tisztségviselőit:
* az alapszervezeti elnököt,
* az alapszervezeti titkárt,
* a Szakszervezeti Bizottság (SZB) tagjait
* a gazdálkodás ellenőrzésére egy számvizsgálót, vagy a Számvizsgáló Bizottság tagjait
* az alapszervezet küldöttét vagy küldötteit[[3]](#footnote-3) a HVDSZ 2000 Országos Értekezletére

## A választás alapelvei

A HVDSZ 2000 tisztségeinek betöltésére vonatkozó választás formáit, munkamódszereit az a szervezet határozza meg, ahol a tisztségviselőt megválasztják, kivéve azokat a tisztségeket, amelyek betöltésének szabályait a HVDSZ 2000 Alapszabálya írja elő.

A választások formai előírásait a HVDSZ 2000 Alapszabályának 1.11 pontjában (A szakszervezet munkamódszere) foglaltak tartalmazzák. Ezek szerint:

1. a szakszervezeti tisztségviselők választása jelöléssel kezdődik
2. a jelölés nyilvános
3. a jelöltnek nyilatkoznia kell arról, hogy elfogadja−e a jelölést
4. a választás történhet nyílt és titkos szavazással is, erről az Alapszervezet döntéshozó szerve, taggyűlés vagy a Bizalmi Testület dönt, melyet a Szervezeti és Működési Szabályzatban (SZMSZ) rögzítenek
5. választás akkor érvényes, ha a választó a Bizalmi Testület vagy taggyűlés határozatképes, azaz azon a tagok 50 %-a plusz 1 fő jelen van
6. a tisztségviselő megválasztása az egyszerű szótöbbség szabályai szerint történik: az a tisztségviselő tekintető megválasztottnak, aki a szavazatok 50 %-át plusz egy szavazatot kapott, kivéve az elnök és az alapszervezeti titkár választását, akiket a Bizalmi Testület vagy taggyűlés titkosan és a jelenlévők egyszerű többségével, vagy 2/3−ának szavazatával választanak meg
7. ha többes jelölés esetén egyik jelölt sem kapta meg a megválasztásához szükséges szavazatot, úgy a második fordulóban az a két jelölt vehet részt, aki az első fordulóban a legtöbb szavazatot kapta, közülük az tekinthető megválasztottnak, aki több szavazatot kap.
8. a HVDSZ 2000 Országos Értekezlet küldötteinek mandátuma egy évre (Országos Értekezlettől Országos Értekezletig), a tisztségviselők megbízatása 5 évre szól
9. ha az illetékes testület ettől eltérő időtartamban határozza meg a mandátum hosszát, erről még a választás előtt kell dönteni és a döntést jegyzőkönyvben kell rögzíteni, de 5 évnél hosszabb időre az Alapszervezet tisztségviselőit megválasztani nem lehet.

A jelölés formájáról az a testület dönt, ahol a szakszervezeti tisztségviselőt megválasztják.

A választás előkészítését a 3 tagú Jelölő Bizottság végzi el, melynek tagjairól a Bizalmi Testület dönt, mandátumuk a választás idejére szól. A Jelölő Bizottság végzi a mandátumok vizsgálatát, és a szavazatok összeszámolását is.

# A választások lebonyolításának szabályai

## 2.1 Az alapszervezeti választások

Alapszervezeti választásokat kell tartani:

1. a bizalmi csoportokban
2. a Bizalmi Testület ülésén

a) Bizalmi csoportot ott célszerű alakítani, ahol legalább 3 szakszervezeti tag (akik a HVDSZ 2000 tagjai) végez azonos, vagy hasonló munkatevékenységet. Bizalmi csoporttaggyűlésen kell megválasztani a bizalmi csoport vezetőjét: a szakszervezeti bizalmit és helyettesét. 10 fő szakszervezeti tag esetén ajánlott szakszervezeti bizalmi helyettest is választani.

A szakszervezeti bizalmi megbízatása általában 5 évre szól, de az alapszervezet SZMSZ−e rendelkezhet ettől eltérő időtartamról, ami azonban 5 évnél hosszabb nem lehet.

A bizalmi csoportgyűlésen levelezető elnököt és egy választásban közreműködő szakszervezeti tagot kell választani, akinek feladata a szavazatok (akár nyílt, akár titkos a szavazás) összeszámlálása. A levezető elnök a felelős a csoportgyűlés jegyzőkönyvének elkészítéséért.

A bizalmi csoportban az lesz a jelölt, illetve azok lesznek jelöltek, akit, illetve akiket a csoportból jövő kezdeményezés alapján megszavaznak (egyszerű szótöbbséggel). A jelöltek nyilatkoznak a jelölés elfogadásáról, majd a jelenlévők döntenek arról, hogy elfogadják−e a jelölt személyét. Több jelölt esetén mindenki, aki megkapta a jelenlévők 50 %+1 szavazatát, felkerül a jelöltlistára.

A bizalmi csoport bizalmiját és helyettesét, egyszerű szótöbbséggel (50 % + 1 szavazat) választják meg, de a bizalmi csoport tagjai a választó ülésen dönthetnek titkos szavazásról is. Ha titkos szavazással választják meg a bizalmit és helyettesét, a szavazólapokat a csoportgyűlésen megválasztott szakszervezeti tag ellenőrzi, és összeszámolja a leadott szavazatokat, ezek számát és minősítését (érvényesnek tekintendő, vagy nem) a jegyzőkönyvben kell rögzíteni.

A szavazatok akkor érvényesek, ha a szavazó a jelöltet, illetve az általa megválasztani kívánt jelölteket összetéveszthetetlenül megjelöli. Érvénytelen lesz a szavazólap, ha azt összefirkálták, vagy olyan személy nevét írták fel a szavazólapra, akinek neve nem hangzott el jelöltként, továbbá ha többes jelölés esetén egynél több főt jelöltek meg.

Az a jelölt, aki megkapta a szavazatok több mint 50 %-át (50 %+egy szavazat), megválasztott szakszervezeti bizalminak tekinthető.

Több jelölt esetén az lesz a szakszervezeti bizalmi, aki a legtöbb szavazatot kapta. Ha a jelöltek közül senki sem kapta meg a szavazatok több, mint 50 %-át, a választást meg kell ismételni,

A szakszervezeti csoporttaggyűlésre meg kell hívni az Alapszervezet elnökét, titkárát, vagy a Szakszervezeti Bizottság azon tagját, akit az alapszervezeti titkár a részvétellel megbíz, illetve meghívhatók a Jelölő Bizottság tagjai is.

A szakszervezeti bizalmi a megválasztását követően azonnal bekapcsolódhat az alapszervezet tevékenységébe.

b) Az alapszervezeti választás

Az alapszervezet legfőbb döntéshozó és ügyvezető szerveit az alapszervezet legfőbb döntéshozó testülete (taggyűlés vagy a Bizalmi Testület) választja meg.

Az Alapszervezet vezető tisztségviselői: az Alapszervezet elnöke és az Alapszervezet titkára,

Az Alapszervezet ügyvezető szerve:

a Szakszervezeti Bizottság

A gazdálkodás ellenőrzésére egy fő számvizsgálót (vagy 3 fős Számvizsgáló Bizottságot) választanak.

Az Alapszervezet döntéshozó szerve választja meg évenként egyszer az Alapszervezet küldöttét vagy küldötteit a HVDSZ 2000 Országos Értekezletére.

Az Alapszervezet elnökét, az alapszervezeti titkárt, a SZB tagjait, a számvizsgálót 5 évre, illetve az alapszervezet SZMSZ−ében meghatározott időtartamra (de legfeljebb 5 évre) kell megválasztani.

A Országos Értekezlet küldöttét vagy küdötteit évente – a HVDSZ 2000 elnökének erről szóló felszólításában megjelölt időpontban − kell megválasztani. Ha az Alapszervezet döntése szerint az alapszervezet vezető tisztségviselője (elnöke, titkára) képviseli az Országos Értekezleten az Alapszervezetet, a Bizalmi Testület vagy a taggyűlés , évente megerősíti őt az Országos Értekezlet küldötteként.

A jelölésre és a szavazásra egyebekben a bizalmi választására vonatkozó szabályokat kell követni azzal a kiegészítéssel, hogy Bizalmi Testület vagy a taggyűlés titkos szavazással választja meg:

* az Alapszervezet elnökét és az Alapszervezet titkárát
* a Szakszervezeti Bizottság tagjait (... fő)
* a számvizsgálót (vagy 3 fős Számvizsgáló Bizottságot)
* az Alapszervezet küldöttét vagy a küldötteket a HVDSZ 2000 Országos Értekezletére.

# A visszahívás szabályai

A visszahívásra az a testület jogosult, aki a tisztségre a szakszervezeti tagot megválasztotta.

Visszahívásra jogosult:

* szakszervezeti bizalmi (bizalmi helyettes) esetében a szakszervezeti csoporttaggyűlés
* elnök, alapszervezeti titkár esetében az alapszervezet legfőbb szerve, a Bizalmi Testület vagy a taggyűlés
* Szakszervezeti Bizottság tagjai esetében az alapszervezet legfőbb szerve, a Bizalmi Testület vagy a taggyűlés
* a gazdálkodás ellenőrzésére választott tisztségviselő(k) esetében az alapszervezet legfőbb szerv, a Bizalmi Testület vagy a taggyűlés
* az Országos Értekezlet küldöttei esetében az alapszervezet legfőbb szerve, a Bizalmi Testület vagy a taggyűlés

A visszahívásra jogosult testület döntése szerint visszahívható tisztségéből az a választott vezető, aki ellen büntető eljárás indult, különös tekintettel a vagyon elleni bűncselekmények alapos gyanúja esetén megindított büntetőeljárásra (csalás, gazdasági csalás, sikkasztás, hűtlen kezelés, hanyag kezelés, stb.), továbbá aki a HVDSZ 2000 Szakszervezet céljaival, vagy az Alapszabállyal ellentétes magatartást tanúsít.

A HVDSZ 2000 Szakszervezet céljaival illetve az Alapszabállyal ellentétes magatartásnak minősül, ha a választott tisztségviselő az megválasztott testület felhatalmazása nélkül kezdeményez vagy folytat tárgyalásokat más szervezethez való csatlakozásról, illetve akinek nyilatkozatai sértik a szakszervezeti tagság érdekeit; aki nem tesz eleget az őt megválasztó testület határozatainak, különösen, ha nem hívja össze olyan rendszerességgel a testületet, ahogy az az Alapszabályban vagy az alapszervezet SZMSZ−ében meghatározásra került; valamint aki nem tesz eleget az előírt beszámolási kötelezettségeknek.

A visszahívásról szóló indítvány előterjesztésére a visszahívásra jogosult testület egyharmada jogosult, az előterjesztésről szavazást kell tartani. A visszahívásra való előterjesztést aláírással kell benyújtani az Alapszervezet elnökéhez, vagy titkárához. Ha a visszahívásra jogosult testület tagjainak többsége (50 % plusz 1 fő) az előterjesztést elfogadja, a visszahívásról kell dönteni – többségi szavazással. A szavazás akkor érvényes, ha ezen a testületi ülésen a tagok több mint fele (51 % plusz 1 fő) jelen van.

A visszahívási előterjesztésről a visszahívásra jogosult testület nyílt szavazással dönt, a visszahívásról titkos szavazással kell dönteni. Amennyiben a többségi szavazat szerint a választott tisztségviselőt visszahívják tisztségéből, a döntés azonnal hatályba lép.

A visszahívásra jogosult testületnek azonnal döntést kell hoznia egy minél előbbi választás megtartásáról és arról, hogy a választásig ki viszi az ügyeket. A választásról és megbízott személyről a testület többségi szavazással (50 %plusz 1 fő) dönt.

Amennyiben a választott tisztségviselő visszahívását a testület elutasította, visszahívásra irányuló indítvány egy éven belül ismételten nem tehető.

Egyebekben választott tisztségviselő visszahívására megválasztásának szabályait kell megfelelően alkalmazni.

Budapest, 2019. ...................

……………………………………………………….

(SZB titkár vagy elnök)

1. A pirossal írt szöveget megfelelően módosítani kell, aszerint, hogy az alapszervezet melyik megoldást választotta (pl. nem a Bizalmi Testület, hanem a Szakszervezeti Bizottság fogadta el a Választási Szabályzatot) [↑](#footnote-ref-1)
2. Nem kötelező ez a szövegrész, csak ott ajánlott, ahol vannak más szakszervezethez is tartozó tagok [↑](#footnote-ref-2)
3. Az OÉ-re minden alapszervezet 1 fő küldöttet delegálhat, ezen felül minden alapszervezet, ahol a szakszervezeti tagok száma meghaladja az 500 főt, jogosult 500 tagonként 1 fő küldött megválasztására. [↑](#footnote-ref-3)